open-index/open-wikipedia-markdown huggingface dataset:
Կիրիակոս Պապադոպուլոս

**Կիրիակոս Պապադոպուլոս** (, , Հունաստան), հույն ֆուտբոլիստ, «Բայեր 04» ակումբի և Հունաստանի հավաքականի ֆուտբոլիստ։

## Ակումբային կարիերա
### «Օլիմպիակոս»
2007 թվականին Կիրիակոսը իր հայրենի «Սվորոնոս Կատերինիս» ակումբից տեղափոխվեց Պիրեյի «Օլիմպիակոս» ակումբ։ 2007 թվականի դեկտեմբերի 2-ին «Ատրոմիտոս» ակումբի դեմ հաղթական խաղում դեբյուտել է թիմում, դառնալով Հունաստանի սուպերլիգայում խաղացած ամենաերիտասարդ ֆուտբոլիստը։ Նա նաև խաղաց Չեմպիոնների Լիգայի «Ռեալի» և «Լացիոյի» դեմ խաղերում և մի քանի խաղ Հունաստանի գավաթում։

2008 թվականի սեպտեմբերին Պապադոպուլոսը կնքեց նոր պայմանագիր «Օլիմպիակոսի» հետ։ 2008 թվականի նոյեմբերի 2-ին նա 2008-09 մրցաշրջանում խաղաց իր առաջին խաղը։

### «Շալկե 04»
2010 թվականի հունիսի 23-ին Պապադոպուլոսը քառամյա պայմանագիր կնքեց գերմանական «Շալկե 04» ակումբի հետ։ 2011 թվականի հուլիսի 15-ին նա պայմանագիրը երկարաձգեց մինչև 2015 թվականի հունիսի 30-ը։ 2012 թվականի սեպտեմբերի 2-ին նա ակումբի հետ պայմանագիրը երկարաձգեց մինչև 2016 թվականը։

### «Բայեր 04»
2014 թվականի օգոստոսի 13-ին նա մեկ տարով վարձակալության հանձնվեց «Բայերում»։ 2015 թվականի հունիսի 7-ին «Բայերը» գնեց Պապադոպուլոսին, պայմանագիր կնքվեց մինչև 2020 թվականը։

## Միջազգային կարիերա
Պապադոպուլոսը 2007 թվականի Եվրոպայի պատանեկան առաջնության որակավորման փուլի ժամանակ հրավիրվել է Հունաստանի պատանեկան հավաքական։ Նա օգնել է թիմին հայտնվել հիմնական մրցաշարում։ Այդտեղ նա իրեն դրսևորել է լավագույն կողմերով, օգնել է թիմին հասնել եզրափակիչ, որտեղ պարտվել են իսպանացիներին։

2011 թվականի հունիսի 4-ին Պապադոպուլոսը դեբյուտել է Հունաստանի հավաքականում։ Հունաստանը 3-1 հաշվով հաղփեց Մալթային, իսկ Պապադոպուլոսը խփեց գոլ։ Իսկ հավաքականի կազմում անցկացրած երրորդ՝ Լիտվայի դեմ խաղում, նա նորից գոլ խփեց, այդպիսով հաշիվը դարձնելով 1-1։

## Ձեռքբերումներ
**«Օլիմպիակոս»**
* Հունաստանի չեմպիոն՝ 2008
* Հունաստանի գավաթ՝ 2008
**«Շալկե 04»**
* Գերմանիայի գավաթ՝ 2010-11
* Գերմանիայի սուպերգավաթ՝ 2011

## Ծանոթագրություններ

## Արտաքին հղումներ
* Պրոֆիլը ''Fussballdaten.de'' կայքում
* 

Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կանգվանդո (Հյուսիսային Կորեա)

**Կանգվանդո** (հանգըլ՝ 강원도, հանջա՝ 江原道), նահանգ Հյուսիսային Կորեայում, վարչական կենտրոնը Վոնսանն է։

## Պատմություն
Նախքան 1945 թվականի Կորեայի բաժանումը, Հյուսիսային Կորեայի Կվանվոնդոն, և, այժմ Հարավային Կորեայի մաս կազմում համանուն նահանգը, կազմել են մեկ ընդհանուր նահանգ։

## Աշխարհագրություն
Կանգվանդոն հյուսիսում սահմանակցում է Հարավային Նամդո, արևմուտքում՝ Հյուսիսային Բուկտո և Հարավային Բուկտո նահանգների հետ։ Ընդհանուր սահման ունի նաև Հարավային Կորեայի հետ։ Արևելքից ողողվում է Ճապոնական ծովի ջրերով։

Մեծ մասը ծածկված է լեռներով, որոնցից առավել հայտնին «Ալմաստե լեռներն» են։

## Վարչական բաժանում
Կանգվանդոն բաժանվում է 2 քաղաքի (սի) և 15 գավառի (կուն)։

### Քաղաքներ
thumb|250px|Վոնսան
* Մունչոն (; )
* Վոնսան (; )

### Գավառներ
* Անբյոն (; )
* Չանգդո (; )
* Չոննե (; )
* Չորվոն (; )
* Հեյանգ (; )
* Իչոն (; )
* Կիմհվա (; )
* Կոսան (; )
* Կոսոնգ (; )
* Կումգանգ (; )
** Կումգանգ լեռան զբոսաշրջային շրջան (; )
* Փանգյո (; )
* Բոպտանգ (; )
* Փյոնգգանգ (; )
* Սեփո (; )
* Թոնգչոն (; )

## Ծանոթագրություններ

Կատեգորիա:Հյուսիսային Կորեայի նահանգներ
Կիրք (ֆիլմ)

**Կիրք** (, *Ishq*), հնդկական կինոկատակերգություն, որի ռեժիսորն է Ինդրա Կումարը։ Ֆիլմը կինովարձույթ է դուրս ելել 1997 թվականի նոյեմբերի 28-ին։ Գլխավոր դերերը կատարում են Աամիր Խանը, Ջուհի Չավլան, Աջայ Դևգանը և Կաջոլը։

## Սյուժե
Աջայը, ով միլիոնատիրոջ որդի է, դեռևս մանկությունից ընկերություն է անում Ռաջայի հետ, ով հասարակ ավտոմեխանիկ է։ Մադխուն, ով միլիոնատիրոջ դուստր է, կրկին մանկությունից ընկերություն է անում Կաջալի հետ, ով աղքատ ընտանիքից է։ Աջայի և Մադխուի ծնողները տանել չեն կարողանում աղքատներին և երազում են ամուսնացնել իրենց երեխաներին։ Բայց ճակատագիրը լրիվ ուրիշ ընթացք էր պատրաստել։ Աջայը սիրահարվում է Կաջալին իսկ Մադխուն` Ռաջուին։ Ծնողները ոչնչի դեմ կանգ չեն առնում, որպեսզի բաժանեն սիրահարներին...

## Դերերում

## Ֆիլմի շահույթ
Ֆիլմը զբաղեցրել է 4-րդ հորիզոնականը 1997 թվականի հնդկական ամենահաջողված ֆիլմերի ցանկում և ստացել է «հիթի» կարգավիճակ։

## Երգեր
Բոլոր երգերը գրել է Անու Մալիկը։

## Պարգևներ
* Filmfare Awards, որպես բացասական կերպարի լավագույն դերասան` Սադաշիվ Ամրակուրպարին

## Հետաքրքիր փաստեր
* Մադխուրի Դիկշիտն էր ի սկզբանե ընտրվել Մադխուի դերի համար։
* Սա Ինդրա Կումարի առաջին ֆիլմն է, որտեղ Դիկշիտը չի խաղում։
* Կաջալի դերը ի սկզբանե առաջարկել են Կարիսմա Կապուրին, սակայն վերջինս հրաժարվել է, քանի որ չի ցանկացել նկարահանվել Աջայ Դևգանի հետ։ 
* Աամիր Խանի և Ջուհի Չավլայի համատեղ վերջին աշխատանքն է։
* Միակ ֆիլմը, որտեղ Ջուհի Չավլան և Կաջոլը միասին են նկարահանվել։
* Ֆիլմի երկրորդ մասում պետք է խաղար Ամիթաբհ Բաչչանը, սակայն ռեժիսորի հետ տարաձայնությունների պատճառով լքել է ֆիլմը։

## Ծանոթագրություններ

## Արտաքին հղումներ
* 

Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Դրամա ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
Կատեգորիա:Շվեյցարիայում նկարահանված ֆիլմեր
Կատեգորիա:1990-ականների հինդի ֆիլմեր
Լինդա Հանթ

**Լինդա Հանթ**, **Լիդիա Սյուզաննա Հանթեր** (, ), ամերիկացի դերասանուհի, ով հայտնի է NCIS: Los Angeles սերիալի Հենրիետտա Լենջի դերով։ Հանթի առաջին դերը ֆիլմում Տիկին Օքսհարթի դերն էր Popeye ֆիլմում (1980)։ Նրա առաջին մեծ դերը The Year of Living ֆիլմում տղամարդ Բիլի Կվանի դերը, որի համար նա ստացավ Ոսկե Գլոբուսի թեկնածություն, Օսկար և այլն։

## Վաղ տարիներ
Հանթը ծնվել է Նյու Ջերսի նահանգի Մորիսթաուն քաղաքում, և մեծացել է Կոնեկտիկուտ նահանգի Ուեսթփորթ քաղաքում։ Նրա ծնողներն են Ռեյմոնդ Դեյվի և Էլզի Դոյինգ Հանթերները։ Հանթը հաճախել է Ինթերլոքեն արվեստի ակադեմիան և Գուդման դրամայի դպրոցը։

## Կարիերա
### Ֆիլմ
Հանթը կատարել է իր ֆիլմային դեբյուտը 1980 թվականի Popeye երաժշտական կոմեդիայում։ The Year of Living ֆիլմի համար ստացել է Օսկար և դարձել է առաջին մարդը, ով ստացել է Օսկար հակառակ սեռի մարդ խաղալու համար։

### Թատրոն
Իր աշխատանքի համար թատրոնում Հանթը ստացել է երկու Օբի մրցանակ, ինչպես նաև առաջադրվել է որպես Թոնի մրցանակի թեկնածու։

## Անձնական կյանք
Հանթը 1.45 մետր կարճահաս է։ Ավագ դպրոցում նա ախտորոշվել էր գաճաճությամբ։ Հանթը նույնասեռական է և 1987 թվականից սկսած նա ապրել է Լոս Անջելեսում իր կնոջ՝ Քերեն Քլայնի հետ, ում հետ նա ամուսնացել է 2008 թվականին։

## Ֆիլմագրություն

### Համակարգչային խաղեր
* God of War որպես պատմող
* God of War II որպես Գայա/պատմող
* God of War: Chains of Olympus որպես պատմող
* God of War III որպես պատմող
* God of War: Ghost of Sparta որպես պատմող
* God of War: Ascension որպես պատմող

### Հեռուստատեսություն

### Թատրոն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Վերոնիկա Ավլուվ

**Վերոնիկա Ավլուվ** (անգլերեն՝ Veronica Avluv, բեմական կեղծանունը՝ Վիկտորիա Սուիթ, անգլ.՝ Victoria Sweet, , ԱՄՆ), ամերիկյան պոռնոգրաֆիական կինոյի դերասանուհի։

## Կենսագրություն
Վերոնիկա Ավլուվը ծնվել է Տեխաս նահանգի Ռոուլետ քաղաքում։ Պոռնոֆիլմերում սկսել է նկարահանվել 2010 թվականից, երբ արդեն 37 տարեկան էր։ Մինչ այդ՝ գիշերային ակումբներում մերկապարուհի էր։ Այժմ նկարահանվում է այնպիսի կազմակերպությունների ֆիլմերում, ինչպիսիք են Adam & Eve, Brazzers, Evil Angel, Elegant Angel, Girlfriends Films, Hustler, Jules Jordan Video, Kink.com, Mile High, Wicked Pictures, Zero Tolerance:

2012 թվականին նկարահանվել է Showtime հեռուստաալիքի «Girls of Sunset Place» էրոտիկ սերիալում՝ Վիկտորիա Վանդենբերգի դերում։ 2013 թվականին XRCO մրցանակաբաշխությունում դարձել է հաղթող, իսկ 2015 թվականին, «Մոխրոտիկը. Ծաղրանմանակում մեծահասակների համար» տեսաֆիլմում նկարահանվելուց հետո, ստացել է AVN մրցանակը` կանացի երկրորդ պլանի դերի համար։

## Անձնական կյանքը
1996 թվականին ամուսնացել է Հանս Ավլուվի հետ և ունի երկու երեխա։ 2013 թվականին Հանսը մահացել է սրտի նոպայից։ Վերոնիկա Ավլուվն ունի ևս երկու երեխա՝ նախկին ամուսնություններից։ Դերասանուհու բնորոշմամբ, ինքը բիսեքսուալ է։

## Ֆիլմագրություն

## Ծանոթագրություններ

Կատեգորիա:Ամերիկացի մոդելներ
Կատեգորիա:Ամերիկացի պոռնոդերասաններ
Կատեգորիա:Դերասանուհիներ այբբենական կարգով
QuickTime

**QuickTime** (անգլերենից` շարային քայլ), Apple ընկերության ոչ ազատ տեխնոլոգիա է։ Այն մշակվել է 1991 թվականին տարբեր ֆորմատներով թվային տեսանյութերի, ձայնի, տեքստի, անիմացիայի, երաժշտության և համայնապատկերային նկարների վերարտադրման համար։

QuickTime-ը նաև մուլտիմեդիայի կառուցվածք է, որը կարող է օգտագործել այլ հավելվածներ։ Մի քանի ծրագրեր օգտագործում են QuickTime-ը, իրենց մուլտիմեդիական խնդիրների կատարման համար, օրինակ` անմիջապես Apple-ի թողարկած iTunes, iMovie և Final Cut Pro-ն, ինչպես նաև այլ արտադրողների համանման ծրագրային ապահովումը, օրինակ` Adobe Photoshop CS4, Ulead Video Studio-ն։

QuickTime-ի ճիշտ աշխատանքի համար պահանջվում է համապատասխան ձայնային և տեսակոդեկներ։

## QuickTime արտադրանքներ
### QuickTime նվագարկիչ
 QuickTime նվագարկիչը անվճար մուլտիմեդիական նվագարկիչ է, որը դիտման համար կարող է օգտագործել բազմաթիվ տարբեր տիպի նիշքեր, ներառյալ վիդեո, երաժշտություն, նկարներ, գրաֆիկա և վիրտուալ իրականության ֆիլմեր։

### QuickTime Pro
Նվագարկիչի ընդլայնված տարբերակն է, որի օգնությամբ կարելի է ստեղծել և խմբագրել վիդեո, ձայն, պահպանել և արտահանել տարբեր ֆորմատներով, ներառյալ H.264: QuickTime Pro-ի արժեքը կազմում է 29.99 դոլար։ Ծրագիրն աշխատում է Mac և PC-ով և հասանելի է Apple Online Store-ից բեռնման համար։

### QuickTime Broadcaster
Ձայնի և վիդեոի թողարկում թույլատրող, առանձին անվճար ծրագիր Mac-ի համար։

### QuickTime X
QuickTime-ի միայն Mac-ի վրա աշխատող, նոր տասներորդ տարբերակն է։ Առաջին անգամ թողարկվել է Mac OS X 10.6 Snow Leopard-ի կազմում։ Իր մեջ համատեղում է QuickTime-ի վճարովի և անվճար տարբերակները։

## Ծանոթագրություններ

## Արտաքին հղումներ
* QuickTime-ը Էփլի կայքում

Կատեգորիա:Գրաֆիկական ծրագրային ապահովումներ
Կատեգորիա:Գրաֆիկական ֆորմատներ
Կատեգորիա:Էփլ
Կատեգորիա:Մուլտիմեդիա
Կատեգորիա:Վինդոուզի ծրագրային ապահովում
Կատեգորիա:Ֆայլերի ֆորմատներ
Բիհար

**Բիհար** (, ), նահանգ Հնդկաստանի հյուսիս-արևելքում։ Վարչական կենտրոնը և խոշոր քաղաքը Պատնան է։

## Աշխարհագրություն
Բիհարը ահմանակից է Նեպալին։ Տարածությունը 174 հազար կմ² է, բնակչությունը՝ 55,1 մլն (1968)։ Բիհարի հյուսիսում Ինդոս–Գանգեսի դաշտավայրն է, հարավում՝ Չհոտա–Նահպուր սարահարթի արևելյան մասը և Ռաջմահալ բարձրությունը։ Կլիման արևադարձային մուսոնային է, չոր ձմեռով և խոնավ ամառով։ Տեղումները՝ մոտ 1000 մմ։ Աճում են տերևաթափ արեվադարձային խառն անտառներ և բամբուկի մացառուտներ։ Գյուղատնտեսության լեռնահանքային և ծանր արդյունաբերության կարևոր շրջանն է։ Մշակում են բրինձ, եգիպտացորեն, ցորեն, գարի, ջուտ, շաքարեղեգ, կարտոֆիլ։ Արդյունահանվում է կոքսացող ածուխ (Հնդկաստանի ածխի հանույթի 1/2-ը), երկաթ (հանույթի 1/4-ը), պղնձի, ուրանի հանքանյութ, փայլար (հանույթի 1/2-ը), բոքսիտներ։

## Պատմություն
Ժամանակակից Բիհար նահանգի տարածքում, որտեղ գտնվում էին հին թագավորությունները (Մագադհա, Կոշալա, Վայշալի), ապրում և քարոզում էր Բուդդան (Սիդհարթա Գաութամա)։

## Բնություն
Մոտ 6764կմ² տարածքը անտառածածկ է, որոնք ընդհանուր պետության մակերեսով զբաղեցնում են 7,1%-ը։ Բուսականությունը ներկայացված է խառը թափող արևադարձային անտառներում, կան բամբուկներ ու թփուտներ։ Ֆաունային աշխարհում պետք է նշել գետային դելֆինին, որը բնակվում է Գանգես և Բրահմապուտրա գետերում։ Մինչ օրս այս տեսակը համարվում է վտանգված։ Արևմտյան Չամպարանում գտնվում է ազգային Վալմիկի այգին, որն էլ համարվում է Հնդկաստանի արգելանոցներից մեկը։

## Ծանոթագրություններ

Կատեգորիա:1912 հիմնադրված պետություններ և տարածքներ
Prayer in C

**Prayer in C**, ֆրանսիական ֆոլք-փոփ Lilly Wood and the Prick խմբի երգը, երգի օրիգինալ տարբերակը թողարկվել է նրանց 2010 թվականի Invincible Friends ալբոմում։ Գերմանացի DJ և պրոդյուսեր Ռոբին Շուլզը ձայնագրել է երգի remix տարբերակը և 2014 թվականի հունիսին երգի այս ձևոը թողարկվել է։

Շուլզի ռեմիքսը գլխավորել է Ավստրիայի, Գերմանիայի, Շվեյցարիայի, Լյուքսեմբուրգի, Ֆրանսիայի, Նիդեռլանդների, Բելգիայի, Հունաստանի, Իտալիայի, Հունգարիայի, Չեխիայի, Սլվոակիայի Հոլանդիայի, Խորվաթիայի, Դանիայի, Ֆինլանդիայի, Նորվեգիայի, Շվեդիայի, Պորտուգալիայի, Իսպանիայի, Իռլանդիայի և Մեծ Բրիտանիայի երաժշտական հիթ-շքերթները։

## Երգացանկ
*; Digital download
# "Prayer in C" (Robin Schulz Radio Edit) – 3:09

*; CD single
# "Prayer in C" (Robin Schulz Radio Edit) – 3:09
# "Prayer in C" (Robin Schulz Remix) – 5:22

## Չարթեր
### Բնօրինակ տարբերակ

### Remix
#### Շաբաթվա թարթեր

#### Տարեվերջյան չարթեր

## Հավաստագրեր

## Թողարկման պատմություն

## Տես նաև
* List of number-one hits of 2014 (Austria)
* List of number-one hits of 2014 (Denmark)
* List of number-one singles of 2014 (Finland)
* List of number-one hits of 2014 (France)
* List of number-one hits of 2014 (Germany)
* List of number-one singles of 2014 (Ireland)
* List of number-one singles of 2014 (Netherlands)
* List of number-one hits of 2014 (Norway)
* List of number-one singles of 2014 (Poland)
* List of number-one hits of 2014 (Scotland)
* List of number-one singles of 2014 (Sweden)
* List of UK Dance Chart number-one singles of 2014
* List of UK Singles Chart number ones of the 2010s

## Ծանոթագրություններ

## Արտաքին հղումներ
* Full Lyrics at LyricsOnDemand.com

Կատեգորիա:2010 երգեր
Կատեգորիա:2014 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ֆեմինիստական երգեր
Համրուկ

մինի
**Համրուկ,** կամ **համրագնաց**, կաթնասուններ, որոնք բաժանվում են երկթաթանի, եռաթաթ համրուկների ընտանիքների՝ ներառելով վեց գոյություն ունեցող տեսակներ։ Նրանք կոչվում են համրուկ, քանի որ չափազանց դանդաղաշարժ են և ծույլ։ Այնուամենայնիվ նրանց ծուլությունը էներգիա խնայելու համար տեղի ունեցող նյութափոխանակային ադապտացիայի հետևանքն է։ Բացի գազաններից փախուստի ժամանակ գործի դրվող զարմանալի էներգիայից, համրուկների մյուս հատկանիշներից ե՝ նրանց ուժեղ մարմինը և իրենց մորթու մեջ սիմբիոտիկ ջրիմուռներ պահելու կարողությունը։
Նրանք պատկանում են թերատամնավորների կարգին, քանի որ առնչակից են մրջնակերներին, որոնք որսում են հատուկ հարմարեցված ճանկերով։ Գոյություն ունեցող համրուկների տեսակներն ընդգրկում են շատ մեգաֆաունային գետնահամրուկներ, որոնցից որոշների չափերը հասնում են փղերի չափերի, ինչպես նաև ծովահամրուկների մի քանի տեսակներ։ Համրուկների պահպանված տեսակները միջին չափի, ծառաբնակ Կենտրոնական Ամերիկայի և Հարավային Ամերիկայի տրոպիկական ջունգլիների բնակիչներն են։
Համրուկները լավ բնակատեղի են համարվում այլ օրգանիզմների համար, և մեկ համրուկը կարող է բնակատեղի լինել ցեցերի, բզեզների, ուտիճների, սնկերի, թարթիչավորների և ջրիմուռների համար։

## Կարգաբանություն և անվանումներ
Համրուկի կարգաբանական ենթակարգը «Ֆոլիվորան» է, երբեմն նաև կոչվում է «Ֆիլոֆագա»(Ռիչարդ Օուեն, 1842) կամ «Տարդիգրադա» ( «Ջոն Լաթամ» (թռչնաբան) և «Դեյվիս» 1795)։ Առաջին երկու անվանումները նշանակում են «տերևակերներ», որոնք ծագում են լատիներենից և հունարենից։ Անվանումները, որոնք օգտագործվում են ցեղատեսակների համար, Էկվադորում ներառում են «ռիտտո», «ռիտ», «ռիդետ» բառերը, որոնք մեծ մասամբ կազմված են Հաորանիի Թագաերի ցեղի «քնել», «ուտել», «կեղտոտ» բառերից։

## Ծանոթագրություններ

Կատեգորիա:Կաթնասունների ընտանիքներ
Կատեգորիա:Համրուկներ
Յան Արտյուս-Բերտրան

**Յան Արտյուս-Բերտրան** (, ծնվել է ), ֆրանսիացի լուսանկարիչ, ֆոտոլրագրող, Պատվո լեգեոնի շքանշանի և բազմաթիվ այլ պարգևների դափնեկիր։ Տուն էկոլոգիական ֆիլմի ռեժիսորն է (Լյուկ Բեսոնի հետ համատեղ)։

Ստացել է համաշխարհային համբավ շնորհիվ իր մի շարք լուսանկարների, որոնք արվել են օդից Երկրի տարբեր անկյուններում. նախագիծ «Երկիրը երկնքից» (; 1995). Համանուն գիրքը լույս է տեսել նաև ռուսերեն լեզվով 2002 թվականին։

Ռուսաստանում կազմակերպվել են նրա ցուցահանդեսները բաց երկնքի տակ՝ Սամարայի ծովափում ու Մոսկվայում՝ Մաքուր լճակներում։ Աշխարհում իր լուսանկարներով վաճառվել է 3 միլիոն գիրք։

## Կենսագրություն
Պատանեկության տարիներին ավարտել է Փարիզյան արվեստի դպրոցի դերասանական ֆակուլտետը։ Չորս տարի աշխատել է կինոստուդիայում՝ սկզբում տնօրենի օգնական, այնուհետև որպես դերասան (այդ թվում նաև Միշել Մորգանի հետ խաղացել է «Ասա ինձ, ով ես դու» ֆիլմում)։ 21 տարեկանում անսպասելիորեն մեկնել է սկզբում Օվերինի լեռները, իսկ հետո, 1976 թվականին Քենիա՝ հենց այստեղ էր նա արել է իր առաջին «օդային» նկարները ուղղաթիռից։

Վերադառնալով Փարիզ, Յանն աշխատել է որպես ֆոտոլրագրող, մասնագիտանալով սպորտին, արկածներին և բնությանը։ 1989 թվականին նա կազմակերպեց մրցույթ ֆրանսիացի 100 լավագույն լուսանկարիչների միջև, որը կոչվում էր «3 օր Ֆրանսիայում»։

Յան Արտյուս-Բերտրանի լուսանկարները հրապարակվել են այնպիսի ամսագրերում, ինչպիսիք են Paris Match-ը, Geo-ն, Life-ն, National Geographic-ը։

## Գրքեր
Արտյուս-Բերտրանը հրատարակել է շուրջ 60 գիրք նկարներով, որոնք արված են բարձրությունից։ Առավել հայտնի գրքերն են.
* «Առյուծներ» (1981) - Արտյուս-Բերտրանի առաջին գիրքը, որում օգտագործվել են լուսանկարներ, որոնք լուսանկարվել են օդապարիկից։
* «3 օր Ֆրանսիայում» (1989) - ֆրանսիական հարյուր լավագույն լուսանկարների հավաքածու։
* «365 օր. Երկիրը բարձրությունից»

## Ֆիլմագրություն
### Դերասան
* 1965: *Dis-moi qui tuer* by Étienne Périer: Galland
* 1970: *OSS 117 prend des vacances* by Pierre Kalfon: Yann

### Ռեժիսոր
* 2004: *[[Երկիրը բարձրությունից]]*
* 2009: *[[Տուն (2009 ֆիլմ)|Տուն]]*, հասանելի է առցանց
* 2010: *[[Փարիզ]], view from above*
* 2012: *Planet Ocean*
* 2013: *Metz and the Messin pays, view from above*
* 2014: *[[Շվեյցարիա]]ն բարձրությունից* Շվեյցարիայի զբոսաշրջության համար, հասանելի է առցանց
* 2015 : *Տերրա*
* 2015 : *Ալժիրի Ժողովրդավարական Դեմոկրատական Հանրապետությունը բարձրությունից*
* 2015: *[[Մարդ (2015 ֆիլմ)|Մարդ]]*, հասանելի է առցանց

## Ծանոթագրություններ

## Արտաքին հղումներ
* Պաշտոնական կայք  
* 
** A wide-angle view of fragile Earth (TED2009)
* The HOME movie official website 
* GoodPlanet organisation website
* Action Carbone 

Կատեգորիա:Ֆրանսիացի բնապահպաններ
Կատեգորիա:Ֆրանսիացի լուսանկարիչներ
Կատեգորիա:Ֆրանսիացի լրագրողներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Մոլբերտ

thumb|Մոլբերտ
**Մոլբերտ** (, հարթակ նկարելու համար), պատվանդան, որի վրա նկարիչը տեղադրում է նկարը աշխատելու ընթացքում։ Սովորաբար այն պատրաստվում է փայտից։

## Պատմություն
thumb|H-աձև շրջանակով մոլբերտներ 
Մոլբերտներն սկսել են օգտագործվել դեռևս հին եգիպտացիների ժամանակներում։ 

Ի սկզբանե մոլբերտ էր համարվում նկարի հիմքը, որը պատրաստվում էր յուղաներկով տախտակե կամ պղնձե վահանի վրա։ Բացի բյուզանդական սրբապատկերից և ուշ անտիկ շրջանի եգիպտական նկարներից, մոլբերտներն առաջին անգամ կիրառվել են 9-րդ և 12-րդ դարերում զոհասեղանների () կամ վարագույրների () պատրաստման համար, իսկ 16-րդ դարում գործածությունից դուրս մղվեցին փայտե շրջանակի վրա ձգված կտորի կիրառման արդյունքում։ Հոլանդացի նկարիչները և նրանց ընդօրինակողները շարունակում էին նկարել մոլբերտների վրա նաև ավելի ուշ ժամանակաշրջաններում։ 19-րդ դարում որպես մոլբերտ սկսեցին օգտագործվել նաև ավելի կայուն փայտե-տաշեղային սալիկներ։

Համարվում է, որ *Malbrett*-ը (ճիշտ արտասանությունը` *մոլբրետ*) այլևս չի օգտագործվում գերմաներենում։ Մոլբերտը չի կիրառվում իր սկզբնական նշանակությամբ, սակայն որպես նկարելու համար հենարան` մոլբերտներ կարելի է հանդիպել նկարչական պարագաների խանութներում։

## Տեսակներ
Մոլբերտը կարող է ունենալ տարբեր կառուցվածք.
* **Եռոտանի**, որը հիմնվում է երեք ոտքի վրա։ Հայտնի էր դեռևս անտիկ դարաշրջանում։
* **H-աձև շրջանակով**, որը բաղկացած է հորիզոնական հիմքի վրա ամրացված ուղղահայաց կանգնակից։ Կողմերը սովորաբար զուգահեռ են միմյանց, իսկ հիմքը ուղղանկյունաձև է։ 
* **Բազմակի ձև ունեցող**, որն առաջարկում է բազմաթիվ հնարավորություններ և կարգավորումներ։

## Տես նաև
* Վրձին
* Ներկապնակ
* Մածկիչ
* Հենաձողիկ

## Արտաքին հղումներ
* Պ.Շ.Գարտմանի Արվեստի մեծ հանրագիտարան () 

Կատեգորիա:Նկարչություն
RealMedia

**RealMedia**-ն «RealNetworks Products and Services» ֆիրմային պատկանող հոսքային հաղորդման և մեդիաֆայլերի ֆորմատի վրա ոչ ազատ ստանդարտ է։

## Կիրառում
RealMedia նիշքերը սովորաբար ունեն *.RM, *.RAM կամ *.RMVB ընդլայնումները։ Այս ֆորմատով երաժշտություն և վիդեո կարելի է հանդիպել Համացանցում կամ արևմտյան կաբելային ալիքներում։ Սմարթֆոնների և բջջային հեռախոսների միջավայրում այս ստանդարտն ընդունում են Nokia և Sony Ericsson սարքերը։

RealMedia-ից այլ ֆորմատներ վերակոդավորման համար գոյություն ունեն շատ ծրագրեր, բայց ամենից հայտնիներն են Adobe Premiere, Quicktime PRO, Real HELIX Producer, RealProducer Plus:

## Հիմնական առավելություններ
* Գոյություն ունեցող հեռարձակման բոլոր ստանդարտներից RealMedia-ն` սկսած 6-րդ տարբերակից, երկար ժամանակ միակն էր, որ թույլ էր տալիս իրականացնել http սերվերի վրա գտնվող նիշքերի ժամանակային առանցքով կամայական «վերափաթաթում»։ Դրանով էր պայմանավորված էժան և անվճար հոսթինգներում RealMedia նիշքերի օգտագործողների ակտիվորեն տեղադրումը։ Հեռարձակման այլ ֆորմատների, հատկապես Flash Player-ի զարգացման չափով, ինչպես նաև հոսթինգի ներկայացրած ծառայությունների զարգացման չափով, այս առավելությունը դադարեց գործել։
* Պատկերի ընդունելի որակը և խոսքի ընթեռնելիությունը տեսահոսքի գերցածր բիթրեյթի դեպքում։ Ելքային նիշքի փոքր չափն առաջին հերթին կապի խողովակով դրա հեռարձակման համար անհրաժեշտ ցածր թրաֆիկն է (որոշակի ժամանակահատվածում համակարգչային ցանցով փոխանցվող ինֆորմացիայի ծավալ), այդ պատճառով, RealMedia-ն բավականին երկար մնաց որպես դե-ֆակտո ստանդարտ։ Նույն բիթրեյթով պատկերի և ձայնի զգալիորեն լավ որակ ապահովող h.264 և AAC կոդեկների ի հայտ գալը RealMedia-ին դարձրեց ոչ այժմեական։
* Ցածր բիթրեյթով հոսքի վերարտադրման համար անհրաժեշտ պրոցեսորային ցածր հզորություն։
* Հին նիշքերի և հոսքերի 100% -ոց համատեղելություն նվագարկիչի նոր տարբերակների հետ։
* Ցուցադրման հուսքում տեքստային ինֆորմացիայի, ինտերակտիվ տարրերի ավելացման հնարավորություն։ RealMedia հոսքի վաղ տարբերակների ֆունկցիոնալությունը նշանակալիորեն գերազանցում էր մրցակիցներին և թեորիապես թույլ էր տալիս ստեղծել ոչ պակաս զարգացած միջերեսով նախագծեր, քան ներկայիս Flash-ը (8+ տարբերակներ)։

## Հիմնական թերություններ
* Պատկերի ցածր որակ, անգամ Divx-ի հնացած տարբերակների համեմատ։
* RealPlayer նվագարկիչը տեղադրման և հաջորդող ամեն գործարկման ժամանակ ինքնաբեռնումում շատ «աղբ» է գրանցում։
* Շատ լեզուների համար նվագարկիչի տեղայնացման բացակայություն։
* DirectShow-ի միջերեսով աշխատելու ունակ պաշտոնական կոդեկի բացակայություն։ Նախորդ թերության հետ միասին դառնում է քիչ ընդունելի ամբողջովին բազմալեզու կայքերում։
* Երկար ժամանակ գոյություն չուներ նվագարկիչի տարբերակ Յունիքս/Լինուքսի համար։ Ներկայումս գոյություն ունեցող տարբերակներն ըստ բազմաթիվ օգտվողների լիարժեք ֆունկցիոնալություն չունեն։
* Ֆորմատի փակ լինելը։

## Արտաքին հղումներ
* Официальный сайт
* Real Alternative codec на free-codecs.com
* О включении RealMedia формата в веб-страницы
Ռոկիա Տրաորե

**Ռոկիա Տրաորե** (, ), երգչուհի Մալիից, կիթառահարուհի և երգերի հեղինակ, աֆրիկյան էթնիկ երաժշտության կատարող. Fondation Passerelle մշակութա-լուսավորչական հիմնադրամի հիմնադիր։

## Կենսագրություն
Ռոկիան ծնվել է դիվանագետի ընտանիքում և դեռևս վաղ մանկությունից ծնողների հետ մեկնել է ամբողջ աշխարհով. ապրել է Ալժիրում, Սաուդյան Արաբիայում, Ֆրանսիայում, Բելգիայում։ Մալիում ավարտել է լիցեյը և սկսել է ելույթ ունենալ, երբ դեռ Բամակոյի ուսանող էր։ Երաժշտական կրթություն ստացել է Բելգիայում։

2009 թվականին Ռոկիան հիմնել է մշակութա-լուսավորչական Fondation Passerelle հիմնադրամը

## Ստեղծագործություններ
Ռոկիայի ստեղծագործությունները հիմնված է Բամբարայի ժողովուրդների ավանդական երգերի վրա, և իր երգերի մեծ մասը նա կատարում է բամաներենով՝ դա ֆրանսերենից հետո երկրորդ պետական լեզուն է Մալիում։

## Համերգային գործունեություն
ձախից|մինի|160x160փքս|Ռոկիայի մամուլի ասուլիսը վորոնեժյան լրագրողների տանը
Իր համերգային գործունեության համար Ռոկիան 1997 թվականին արժանացել է «Աֆրիկայի հայտնություն» մրցանակի։ 2003 թվականին նա տվել է շուրջ 60 համերգաշխարհի մի շարք մայրաքաղաքներում՝ Հռոմում, Օսլոյում, Լյուբլյանայում և Լոնդոնում, համերգային շրջագայություններ է կատարել Ավստրալիայում, Կանադայում ու ԱՄՆ-ում։

2014 թվականի հունիսի 10-ին Ռուսաստանի Վորոնեժում քաղաքում պլատոնովյան արվեստի փառատոնի շրջանակներում կայացել է Ռոկիայի առաջին համերգը։

## Մրցանակներ
* Radio France Internationale prize "African Discovery" (1997) 
* BBC Radio 3 World Music Award (2003)
Ռոկիան Ֆրանսիայի մշակույթի նախարարության "Victoires de la Musique" մրցանակի դափնեկիր է։

## Սկավառակագրություն
thumb|Ռոկիա Տրաորեն ''Գեղեցիկ Աֆրիկա'' ճանապարհորդության ժամանակ. Սան Ֆրանցիսկո, 2013 թվական

## Ծանոթագրություններ

## Արտաքին հղումներ
* Rough Guides *World Music the Rough Guide: Volume 1 Africa Europe and the Middle East* Second Edition London 2000 page 560
* Artist webpage 
* 
* BBC Womad 2004 article
* BBC World Music 2005 Award page 
* African Musician Profile page on Traoré 
* Billboard Magazine profile of Traoré published July 15, 2000 
* Songlines Music Awards 2009 page 
* Interview and acoustic concert at the Music Meeting 2009 festival

Կատեգորիա:1974 ծնունդներ
Կատեգորիա:Անձինք այբբենական կարգով
Կատեգորիա:Աֆրիկացի երաժիշտներ
Կատեգորիա:Աֆրիկացի երգիչներ
Կատեգորիա:Աֆրիկացի կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Հունվարի 26 ծնունդներ
Թուրքիայի գետեր

thumb|300px|Թուրքիայի ջրագրական քարտեզը
**[[Թուրքիա]]յի գետեր**, հիմնականում, սահանքավոր և ոչ նավարկելի գետեր Թուրքիայում։ Որոշ գետեր անգամ ցամաքում են։ Թուրքիայի արևմուտքում գտնվող գետերին բնորոշ է վարարումը՝ գարնանը և ձմռանը, իսկ ամռանը այդ գետերը ջրազրկվում են։ Թուրքիայի արևելքում գտնվող գետերին բնորոշ է վարարումը գարնանը և ամռանը, ինչը մեծապես կապված է լեռներում ձնհալի հետ։

Թուրքիայի տարածքը բաժանված է Պարսից ծոցի (խոշոր գետերն են Տիգրիսը և Եփրատը), Կասպից ծովի (Կուր, Արաքս), Սև ծովի (Եշիլ Իրմակ, Կզըլ Իրմակ, Ճորոխ, Սակարիա), Մարմարա ծովի, Էգեյան ծովի և Միջերկրական ծովի ավազանների միջև։ Կան նաև մի քանի աղի լճեր, որոնցից ամենախոշորն են Վանա լիճ և Թուզ լիճը։ Թուրքիայի եվրոպական մասի ամենախոշոր գետը Մարիցա գետն է, որը պատկանում է Էգեյան ծովի ավազանին և հոսում է Թուրքիայի ստորին հոսանքներում։

## Խոշոր գետերի ցանկ

 Գետը հոսում է ոչ միայն Թուրքիայի տարածքով։

## Ծանոթագրություններ

## Արտաքին հղումներ

Կատեգորիա:Թուրքիայի գետեր
Սամվել Թոփալյան

**Սամվել Արմենակի Թոփալյան** (), հայ դերասան։

## Կենսագրություն
Ծնվել է 1984 թվականի օգոստոսի 19-ին, Երևանում։ 2001 թվականին ավարտել է Երևանի թիվ 94 միջնակարգ դպրոցը։ 2002-06 թվականներին սովորել է Երևանի թատրոնի և կինոյի պետական ինստիտուտի դերասանական ֆակուլտետում՝ Արմեն Մազմանյանի արվեստանոցում։ 2004 թվականից աշխատել է Հայաստանի հանրային հեռուստաընկերությունում՝ որպես ֆիլմերի կրկնօրինակող։ 2007 թվականից աշխատում է Արմեն Մազմանյանի անվան «Գոյ» և Երևանի Հենրիկ Մալյանի անվան թատրոններում՝ որպես դերասան։ Խաղացած ներկայացումներից են՝ Արմեն Այվազյանի «Ցեղիս ֆիզիոլոգիան» (Հովիկ), «Դեկորներ» (4-րդ մարդ), «Թումանյանի հեքիաթները» (Գյուղացի), Մոլիերի «Սկապենի արարքները» (Սկապեն), Պետեր Վայսի «Մարատ դը Սադ» (Մարատ), Վիլյամ Սարոյանի «Պատմություններ գնացքում» (Արամ), Նիկոլայ Գոգոլի «Ամուսնություն» (Կոչկարյով), Ս. Սամվել Կոսյանի «Կյանքը վանդակի կողքով» (Չիկ), Վիլյամ Շեքսպիրի «Տասներկուերորդ գիշեր» (Սեբաստիան), Պատրիկ Մարբերի «Closer» (Դեն), Լեռ Կամսարի «Սաստիկ կոմունիստները» (Գասպար), Ռեյ Բրեդբերիի «451 աստիճան ըստ ֆարենհայթի» (Մոնթագ), Խ.Խաչիկ Չալիկյանի «Ռոսինանտ» (Դուքս), Պատրիկի «Սիրելի Պամելա» (Բրեդ Վիններ), Սարգսյանի «Ծովահենների հեքիաթը» (Հեքիաթասաց)։ 2008 թվականից նկարահանվել է հեռուստասերիալներում։ 2009 թվականին նկարահանվել է «Խաչագողի հիշատակարանը» գեղարվեստական ֆիլմում։ 2008 թվականին արժանացել է ՀԹԳՄ «Արտավազդ» մրցանակի, 2010 թվականին՝ Հայաստանի մշակույթի նախարարության շնորհակալագրի։ Նկարահանվել է «Հանուն սիրո», «Փրկագին» և Հանրային հեռուստաընկերության այլ սերիալներում։ Նկարահանվել է «Ընտանյոք հանդերձ» սիթքոմում։

Ամուսնացած է մասնագիտությամբ սոցիոլոգ և պարուհի Սոնա Դավթյանի հետ։ Ունի երկու երեխա՝ Արմենը և Արփեն։ Սիրում է զբաղվել որսորդությամբ։

## Ծանոթագրություններ

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ դերասաններ
Միջագետք (այլ կիրառումներ)

**Միջագետք** հասկացությունը կարող է վերաբերել.

***[[Միջագետք]] (Մեսոպոտամիա)**, բնամարզ Արևմտյան Ասիայում, Տիգրիս և Եփրատ գետերի ավազանում։ Հին Արևելքի խոշոր մշակութային կենտրոններից։ 
***[[Միջագետք Հայոց]]**, հայկական պատմական աղբյուրներում հիշատակվող տարածք, որտեղ իշխող Աբգարյանների արքայատոհմը, ըստ հայկական աղբյուրների, հայկական ծագում ուներ։ 
***[[Միջագետք (Հռոմեական նահանգ)|Միջագետք]]**, Հռոմեական կայսրության արևելյան պրովինցիաներից մեկը։
***[[Արգենտինական Միջագետք]]**, աշխարհագրական տարածաշրջան Արգենտինայում։
Պարագվայ (այլ կիրառումներ)

**Պարագվայ** աշխարհագրական անունը կարող է վերաբերել հետևյալ օբյեկտներին.

* **[[Պարագվայ]]**, պետություն Հարավային Ամերիկայում։
* **[[Պարագվայ (գետ)|Պարագվայ]]**, գետ Բրազիլիայում և Պարագվայում, Պարանա գետի աջ վտակը։
Լեո Բենհակեր

**Լեո Բենհակեր **(հոլանդ. Leo Beenhakker, МФА: [ˈleːjoː ˈbeːnˌɦɑkər], ), հոլանդացի ֆուտբոլային մարզիչ։ Բենհակերը, որպես խաղացող հանդես է եկել սիրողական մակարդակում, իսկ մարզչական կարիերան սկսել է 1960-ականների կեսերին։ Գլխավորել է հոլանդական «Այաքս» և «Ֆեյենորդ», իսպանական «Սարագոսա» և «Ռեալ Մադրիդ» ակումբները։ Երկար տարիներ աշխատել է որպես Ռինուս Միխելսի օգնական, երբ վերջինս գլխավորում էր Նիդերլանդների ազգային հավաքականը։ Բենհակերը երկու անգամ գլխավորել է «նարնջագույններին»` 1985-1986 թվականներին և 1990 թվականի մայիս-հունիս ամիսներին` Իտալիայում տեղի ունեցող աշխարհի առաջնության եզրափակիչ փուլում։ 2006-2009 թվականներին գլխավորել է Լեհաստանի հավաքականը, որը նրա գլխավորությամբ դուրս է եկել Եվրոպայի 2008 թվականի առաջնության եզրափակիչ փուլ։ Այս հաջողության համար նա պարգևատրվել է Լեհաստանի Վերածննդի Շքանշանի 4-րդ աստիճանով։

## Մարզչական ձեռքբերումներ
* Հոլանդիայի չեմպիոն (3)։ 1980, 1990 («Այաքսը»), 1999 («Ֆեյենորդ»)
* Նիդերլանդների գավաթակիր։ 1999 («Ֆեյենորդ»)
* Իսպանիայի չեմպիոն (3)։ 1987, 1988, 1989 («Ռեալ Մադրիդ»)
* Իսպանիայի գավաթակիր։ 1989 («Ռեալ»)
* Ռինուս Միխելսի անվան մրցանակ

## Ծանոթագրություններ

## Արտաքին հղումներ
* www.leobeenhakker.info  (լեհ.)

Կատեգորիա:Հոլանդացի ֆուտբոլային մարզիչներ
Կատեգորիա:Ռեալ Մադրիդ ՖԱ մարզիչներ
Կատեգորիա:Այաքս ՖԱ մարզիչներ
Իսկ ներսում ես պարում եմ

**«Իսկ ներսում ես պարում եմ»** (, այլ անվանում ), իռլանդացի ռեժիսոր Դեմիեն Օ'Դոննելլի գեղարվեստական ֆիլմը։

## Սյուժե
Մայքլը 24 տարեկան է և իր գրեթե ողջ կյանքը անց է կացրել հաշմանդամների համար նախատեսված տանը, որը պաշմանավորված էր մանկական ուղեղային կաթվածով։ Նա ծանոթանում է կլինիկայի նոր հիվանդի` Ռորի Օ'Շեեմի հետ, որը հաշմանդամի սայլակին էր գամվել մկանային ատրոֆիայից։ Ինչպես և Մայքլը, նա գործնականում չէր կարող քայլել, բայց դա նրան չէր խանգարում վայելել իր կյանքը։ Նրա քաջությունը և անտարբերությունը ճակատագրի հարվածներին, հիանալի օրինակ է ծառայում Մայքլի համար։

## Դերերում

## Լրացուցիչ փաստեր
* Ֆիլմը նկարահանված է իռլանդացի գրող Քրիստինա Օ'Ռեյլիի պատմվածքի հիման վրա (Christian O’Reilly), որը աշխատել է Դուբլինում և այնտեղ ծանոթացել Դերմոտ Ուելշի հետ (Dermot Walsh), որը տառապում էր մանկական ուղեղային կաթվածով։ 
* Ջեյմս Մաքէվոյը ուզում էր Մայքլի դերը կատարել, բայց շոտլանդացի դերասան Սթիվեն Ռոբերտսոնի հետ համագործակցելուց հետո հասկացավ, որ նա ավելի հարմար է այդ դերին։
* Նկարահանումների ժամանակ Ջեյմս Մաքէվոյը շատ էր շփվում այն մարդկանց հետ, ովքեր մկանային դիստրոֆիա ունեին։ 
* Նկարահանումների ժամանակ դերասանները օրական 12 ժամ անց են կացրել հաշմանդամի սայլակին։

## Մրցանակներ
* **[[2004]] - Էդինբուրգի կինոփառատոն**
** Հեռուստադիտողի համակրանք — Դեմիեն Օ'Դոննելլ
* **[[2005]] — Irish Film and Television Awards**
** Լավագույն իռլանդական ֆիլմ

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2004 ֆիլմեր
Կատեգորիա:StudioCanal ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Իռլանդական դրամա ֆիլմեր
Կատեգորիա:Իռլանդական կինոկատակերգություններ
Կատեգորիա:Ֆիլմեր հաշմանդամության մասին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Մարիա Գևորգյան

**Մարիա Գևորգյան** (), հայ շախմատիստուհի, կանանց գրոսմայստեր։ Հայաստանի շախմատի կանանց հնգակի չեմպիոն (2016, 2017, 2019, 2020, 2023)։ Շախմատի Հայաստանի կանանց հավաքականի անդամ։

## Շախմատային կարիերան
Մարիա Գևորգյանը ծնվել է 1994 թվականին։ Շախմատ խաղալ սովորել է պապիկից՝ մարզական լրագրող Դերենիկ Գևորգյանից։ Երեք տարեկանում գիտեր խաղաքարերը և նրանց քայլերը։ Յոթ տարեկանից հաճախել է շախմատի մարզադպրոց, իսկ հետո՝ շախմատի ակադեմիա։ Եղել է Վահան Խաչատրյանի, Արսեն Եղիազարյանի սանը։ Այժմ մարզվում է Էրեբունու շախմատի դպրոցում՝ գրոսմայստեր Հրայր Սիմոնյանի մոտ։ 2014 և 2015 թվականներին եղել է Հայաստանի շախմատի կանանց փոխչեմպիոն։ 2016 թվականին Հայաստանի շախմատի կանանց 71-րդ առաջնությունում 9 հնարավորից վաստակել է 8,5 միավոր և մրցաշարի ավարտից 1 տուր առաջ դարձել չեմպիոնուհի՝ միաժամանակ ընդգրկվելով Հայաստանի շախմատի կանանց հավաքականի կազմում։

2017 թվականի հունվարին Մարիան, 9 հնարավորից վաստակելով 6½ միավոր, կրկին հռչակվեց Հայաստանի չեմպիոնուհի՝ պահպանելով իր տեղը Հայաստանի հավաքականի կազմում։

2019 թվականի հունվարին Մարիան, 8 հնարավորից վաստակելով 7 միավոր, երրորդ անգամ դարձավ հանրապետության չեմպիոնուհի։

2020 թվականին, 9 հնարավորից վաստակելով 8 միավոր, նա ևս մեկ անգամ նվաճեց Հայաստանի չեմպիոնուհու տիտղոսը։

Հայաստանի չեմպիոնի կոչումը հինգերորդ անգամ Մարիան նվաճեց 2023 թվականի հունվարի 21-ին՝ 9 հնարավորից վաստակելով 7 միավոր։

Մասնակցել է միջազգային բազմաթիվ մրցաշարերի։

## Վարկանիշի փոփոխություն

## Ծանոթագրություններ

Կատեգորիա:21-րդ դարի հայ կանայք
Կատեգորիա:Հայ շախմատի կանանց գրոսմայստերներ
Կատեգորիա:Հայ շախմատիստներ
Կատեգորիա:Շախմատի Հայաստանի չեմպիոնուհիներ
Կատեգորիա:Շախմատի կանանց գրոսմայստերներ
Né en 17 à Leidenstadt

"**Né en 17 à Leidenstadt**" (), Ժան-Ժակ Գոլդմանի՝ 1990 թվականին գրված երգը։ Այս երգը *Fredericks Goldman Jones* եռյակի նույնանուն դեբյուտային ձայնասկավառակի երրորդ սինգլն էր։ Թողարկվել է 1991 թվականի հուլիսին։ Այն երկու անգամ կատարել է միայն Գոլդմանը, կատարել են նաև Գոլդմանը, Քերոլ Ֆրեդերիքսը և Մայքլ Ջոնսը, յուրաքանչյուրը երգի իր յուրօրինակ տարբերակով։

## Բառեր և երաժշտություն
Այս երգում երեք երգիչներ պատկերացնում են, որ 1918 թվականից հետո կարող էին լինել գերմանացիներ և նացիզմի ծաղկման շրջանում կարող էին ապրել (երգահանը՝ Ժան-Ժակ Գոլդմանը լեհական և հրեական արմատներ ունի, իսկ մայրը՝ գերմանական), կամ եթե լինեին հյուսիսային իռլանդացիներ, որոնք մղում էին քաղաքացիական պատերազմ, կամ եթե համերաշխություն ցուցաբերեին սևամորթների նկատմամբ, եթե ծնված լինեին սպիտակամորթ և հարուս Յոհանեսբուրգում, Հարավային Աֆրիկայում։Երգը բարձրացնում է ընտրության և զբաղեցրած դիրքի մասին հարցեր։ Այն ավարտվում է ցանկությամբ, որ երբեք չընտրեն ճամբարը։Լայդենշթաթը հորինված քաղաք է, որի անունը ստեղծվել է գերմաներեն *das Leiden* (տառապանք) և *die Stadt* (քաղաք) բառերից։ Չնայած դրան՝ Հարավային Աֆրիկայում մի քաղաք կա, որը կոչվում է 'Լայդենբուրգ' (նույն իմաստն է կրում աֆրիկաանսում)։

Համաձայն Գոլդմանի խոսքերի՝ երգը ստեղծելը և ձայնագրել է բարդ է ընթացել։ Սկզբի մասը, որը կատարվում է դաշնամուրով, նա գրել է՝ ոգեշնչված լինելով ամերիկացի դաշնակահար Բրյուս Հորնսբիից։

Երգը ներկայացված է որպես 1990 թվականին թողարկված *Fredericks Goldman Jones* ձայնասկավառակի երրորդ սինգլ, և երրորդ սինգլ նաև 2000 թվականին թողարկված *Pluriel 90-96*-ում։ Անգլալեզու երկրներում երգը թողարկվել է երկլեզու տարբերակով (ֆրանսերեն / անգլերեն) և վերնագրվել է "Born in 1917 in Leidenstadt":

## Չարթային կատարումներ և քավեր տարբերակներ
Ֆրանսիայում երգը 16 շաբաթ շարունակ մնացել է սինգլների պաշտոնական չարթում (թոփ 50)՝ 1991 թվականի հուլիսի 6-ին մինչև հոկտեմբերի 10 ընկած ժամանակահատվածում։ Այն սկսել է 33-րդ հորիզոնականից և հասել է 11-րդ հորիզոնականին 8-րդ շաբաթվա ընթացքում։ 9 շաբաթ շարունակել մնացել է թոփ 20-ի կազմում։ "Né en 17 à Leidenstadt" երգը եռյակի չորրորդ հաջող սինգլն է "Nuit", "À nos actes manqués" և "1,2,3" երգերից հետո։

Երգի քավեր տարբերակը ներկայացրել են Մայքլ Լեկլերկը 2000 թվականին (գործիքային տարբերակ) և Le Collège de l'Esterel-ը 2002 թվականին։

## Երգացանկ
* **CD single**
# "Né en 17 à Leidenstadt" — 3:51
# "Tu manques" — 6:03

* **7" single**
# "Né en 17 à Leidenstadt" — 3:51
# "Tu manques" — 6:03

* **Cassette**
# "Né en 17 à Leidenstadt" — 3:51
# "Tu manques" — 6:03

## Չարթեր

## Ծանոթագրություններ

## Արտաքին հղումներ
* "Né en 17 à Leidenstadt", պատմություն, բառեր և հումորներ
F-16

**F-16 Fighting Falcon** ամերիկյան արտադրության չորրորդ սերնդի բազմաֆունկցիոնալ կործանիչ։

## Ընդհանուր բնութագիր
F–16-ը ամերիկյան արտադրության բազմաֆունկցիոնալ թեթև կործանիչ է։ F–16 կործանիչը ստեղծվել է General Dynamics ընկերության կողմից։ F–16 կործանիչը համարվում է չորրորդ սերնդի ամենամասսայական և ամենապատերազմած կործանիչը։ Շնորհիվ իր բազմակողմանի հատկանիշների և ոչ բարձր գնի` F–16 կործանիչը մեծ հաջողություններ է գրանցում միջազգային շուկայում։ Այն գտնվում է շուրջ 24 երկրների սպառազինությունում։

## Արտադրություն
մինի|աջից|300px|F-16 Կործանիչը ուղղահայաց վեր բարձրանալիս
Ինքնաթիռի ստեղծման աշխատանքներն ընթացել են 1960-ական թվականների վերջերից մինչև 1975 թվականը։ F–16 կործանիչն իր հատկանիշներով սիրվեց և, տարածվելով աշխարհում, գերազանցեց Mirage 2000, Viggen կործանիչներին։ Մինչ 2009 թվականը ստեղծվել է շուրջ 5000 F–16 կործանիչներ։

## Մարտավարատեխնիկական տվյալներ
Չնայած իրենց թեթև քաշին` այս կործանիչներն ունեն բավական բարձր քարշազինվածություն։ Այս կործանիչների մարտական քաշը կազմում է 6600 կգ (6.6 տ), իսկ մարտական բեռնվածքով մարտական քաշը 15000 կգ (15 տ)։ F-16 կործանիչների երկարությունը կազմում է 15 մ, թևերի բացվածքը շուրջ 10 մ, իսկ բարձրությունը ավելի քան 5 մ։ F-16 կործանիչներն իրենց մեջ ներառում են ժամանակակից էլեկտրոնային սարքավորումներ։ Օդաչուի խցիկի յուրահատուկ կառուցվածքն օդաչուի տեսադաշտի համար շատ կարևոր է։

## մարտական գործողություններ
F–16 կործանիչը բարձր արդյունավետությամբ է գործում թեʹ խմբային, թեʹ անհատական գործողությունների ժամանակ։ Հաջողությունները փայլուն են ինչպես օդային մարտերում, այնպես էլ ցամաքային գործողությունների ժամանակ։ Այս փաստը բազմիցս ապացուցվել է հատկապես իրաքյան 1991 և 2003 թվականներին (ինչպես նաև այլ մարտական գործողությունների ժամանակ)։

## Առանձնահատկություններ
Օդային մարտերում F–16 կործանիչը, շնորհիվ իր լավ հատկանիշների, ինչպես նաև լավ նշանոցային սարքավորումների և սպառազինության, արձանագրել է յուրահատուկ ցուցանիշներ։ Ամերիկյան ՌՕՈւ-երի և աշխարհի ամենամասսայական կործանիչը լինելու հանգամանքը մեծ հեղինակություն է տալիս F–16 կործանիչին։ Ներկայումս այդ կործանիչի կատարելագործումները նրան կարծես նոր կյանք են խոստանում։

## Սպառազինություն
մինի|աջից|600px|F-16 կործանիչներ ունեցող երկրներ
*  1241 հատ
*  17 հատ
*  31 հատ
*  47 հատ
*  50 հատ
*  79 հատ
*  43 հատ
*  28 հատ
*  48 հատ
*  որոշ քանակություն
*  115 հատ
*  195 հատ
*  78 հատ
*  3 հատ
*  36 հատ
*  16 հատ
*  53 հատ
*  8 հատ
*  24 հատ
*  7 հատ
*  32 հատ
*  43 հատ
*  (Թայվան) 117 հատ
*  118 հատ
*  156 հատ
*  18 հատ

մինի|աջից|300px|F-16 Կործանիչի սխեմա
### Նախկին Օպերատորներ
* 

## Տես նաև
* ՄիԳ-29
* ՄիԳ-31
* Սու-30
* F-22 Raptor
* F-18E
* F-15E
* Dassault Rafale

## Ծանոթագրություններ

## Աղբյուրներ
* F-16 Fighting Falcon Multi-role fighter 
* F-16 Fighting Falcon

Կատեգորիա:1974 հիմնադրումներ
Կատեգորիա:Կործանիչներ
Կատեգորիա:Ռազմական ինքնաթիռներ
Դավիդ Ֆուստեր

**Դավիդ Ֆուստեր Տորիխոս** (, ), իսպանացի ֆուտբոլիստ, «Խետաֆե» ակումբի կիսապաշտպան։

## Ֆուտբոլային կարիերա
### «Վիլյառեալ»
Ֆուստերը ծնվել է Օլիվայում, Վալենսիա ինքնավար համայնքում։ 22 տարեկանում նա պայմանագիր է կնքել «Վիլյառեալի» հետ, բայց 4 տարի խաղացել է «Վիլյառեալ B»-ում, որին 2006-07 մրցաշրջանում օգնել է մտնել Տերսերա։

2008 թվականին «Էլչեն» գնեց Ֆուստերին։ 2008-09 մրցաշրջանում Սեկունդա Դիվիզիոնում նա խփած 13 գնդակներով ակումբի լավագույն ռմբարկուն էր, իսկ լիգայում՝ 10-րդը։ 2009 թվականին «Վիլյառեալը» 500 000 եվրոյով գնեց նրան։ 2009-10 մրցաշրջանում նա դեբյուտեց Լա Լիգայում, իսկ 2009 թվականի նոյեմբերի 8-ին «Սևիլյայի» դեմ խաղում նա խփեց իր առաջին գոլը ակումբոմ (2-3, հօգուտ «Սևիլյայի»), իսկ 2010 թվականի հունվարի 2-ին նա գոլ խփեց Լա Լիգայի և Չեմպիոնների Լիգայի չեմպիոն «Բարսելոնայի» դարպասին։

### «Օլիմպիակոս»
2010 թվականի օգոստոսի վերջին Ֆուստերը պայմանագիր կնքեց հունական «Օլիմպիակոսի» հետ։ Տրանֆերն արժեցավ €1,500,000։

2011 թվականի սեպտեմբերի 28-ին Ֆուստերը «Արսենալի» դարպասին Չեմպիոնների Լիգայում խփեց իր առաջին գոլը (1-2)։ Նա նաև խփեց երկրորդ խաղում (3-1),, և Պիրեյ քաղաքի թիմը խմբում զբաղեցրեց երրորդ տեղը և հայտնվեց Եվրոպայի Լիգայում։ 2012 թվականի փետրվարի 14-ին նա գոլ խփեց Կազանի «Ռուբինի» դարպասին (1-0)։ Հաջորդ փուլում նա նույնը կրկնեց «Մետալիստի» դեմ խաղում, որը այնուամենայնիվ Աթենքում կայացած երկրորդ խաղում՝ որում խաղում էր նաև Դավիդը, 2-1 հաշվով հաղթեց Ֆուստերի ակումբին և անցավ հաջորդ փուլ, իսկ ֆուտբոլիստը մրցաշարում 4 գնդակով դարձավ թիմի լավագույն ռմբարկու։

### «Խետաֆե»
2016 թվականի հուլիսի 4-ին նա «Խետաֆե» ակումբի հետ կնքեց մեկ տարվա պայմանագիր։

## Ձեռքբերումներ
**«Օլիմպիակոս»**
* Հունաստանի չեմպիոն՝ 2011-12, 2012-13, 2013-14, 2014-15, 2015-16
* Հունաստանի գավաթ՝ 2011-12, 2012-13, 2014-15

## Ծանոթագրություններ

## Արտաքին հղումներ
*Վիճաագրությունը Footballdatabase կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Ջոհոր Բահրու

**Ջոհոր Բահրու** (), քաղաք Մալայզիայի հարավարևմտյան մասում։ Այն Ջոհորի սուլթանության մայրաքաղաքն է։ Գտնվում է Մալայական թերակղզու հարավային մասում։ Այն իր բնակչությամբ երկրորդն է Մալայզիայում՝ մայրաքաղաք Կուալա Լումպուրից հետո։ Քաղաքը ունի մոտ կես միլիոն բնակչության, իսկ շրջանների հետ միասին՝ մոտ մեկ ու կես միլիոն բնակչություն։ Քաղաքը ունի կարևոր արդյունաբերական, առևտրական, մշակութային և տուրիստական նշանակություն ողջ Մալայզիայի համար։ Ջոհոր Բահրու է գալիս Մալայզիա այցելող տուրիստների 60%-ը, որոնք այդտեղից անցում են կատարում հարևան Սինգապուր։ Ջոհոր Բահրուն երկրի կարևոր արդյունաբերական կենտրոնն է։

## Աշխարհագրություն
Ջոհոր Բահրուն մայրցամաքային Ասիայի ամենահարավային քաղաքն է։ Ջոհոր Բահրուն անջատված է Սինգապուրից Ջոհորի նեղուցով, որի վրայով անց է կացված կամուրջ և ամբարտակ։

## Պատմություն
Ջոհոր Բահրուն հիմնվել է 1855 թվականին Թեմենգունգ Դաենգ Իբրահիմի կողմից, ով սուլթան Աբու Բաքարի հայրն է եղել։ Վերջինս մալայական սուլթանության ամենավառ ներկայացուցիչներից մեկն է եղել։ Քաղաքը կոչվել է Թանջունգ- Պուտերի, որը կառուցվել է ոչ մեծ մալայական ձկնորսական ավանի տեղում։ Սուլթան Աբու Բաքարը փոխեց անունը Ջոհոր Բահրուի և 1866 թվականին այն դարձրեց սուլթանության մայրաքաղաք՝ թողնելով իր մայրաքաղաք Թելուկ Բելանգան՝ Սինգապուրում։

thumb|right|350px|Սուլթանի պալատը Ջոհոր Բահրուում

Աբու Բաքար սուլթանը հասավ հաջողությունների բրիտանացիների և չինացիների հետ հարաբերություններում՝ նրանց հետ համատեղ զարկ տալով գյուղատնտեսությանը, ինչն էլ բերեց սուլթանության բարգավաճմանը։

## Բնակչություն
Քաղաքի բնակչության 45 %-ը մալայացիներ են, 41, 5 %-ը՝ չինացիներ, 7, 1 %-ը՝ հնդիկներ և 6, 4 %-ը՝ այլ ազգերի ներկայացուցիչներ։

Չինացիները ներկայացված են մի քանի էթնիկ խմբերով, ինչպես և Սինգապուրում։

## Հետաքրքիր փաստեր
Ջոհոր Բահրուն համարվում է մալայզիական հայտնի ռոք խմբի ՝ Search խմբի հայրենիքը։ Խումբը Ասիայում մեծ ճանաչում ունի։

## Ծանոթագրություններ

## Արտաքին հղումներ

Կատեգորիա:1855 թվականին հիմնադրված բնակավայրեր
Կատեգորիա:Մալայզիայի քաղաքներ
Nightmare (խումբ)

**Nightmare** (), ճապոնական *[[:ru:Visual kei|visual kei]]* խումբ։ Խումբը ստեղծվել է 2000 թվականի հունվարի 1։

## Անդամներ
**Յոմի** () () - Վոկալիստ

* Ծննդյան ամսաթիվ - է 1981 թվականի հուլիս 14
* Ծննդավայր - Միյագի
* Երաժշտական ազդեցությունը - X Japan, Luna Sea, La'cryma Christi, Laputa և Rouage

**Հիցուգի** () () - Կիթառահար

* Ծննդյան ամսաթիվ - է 1982 թվականի մարտի 5
* Ծննդավայր - Միյագի
* Երաժշտական ազդեցությունը - X Japan և Hide

**Սակիտո** () () - Կիթառահար

* Ծննդյան ամսաթիվ - է 1981 թվականի հունիս 29
* Ծննդավայր - Միյագի
* Երաժշտական ազդեցությունը - X Japan, Luna Sea, L'Arc-en-Ciel, Pierrot և Dead End

**Նիիյա** () () - Բասիստ

* Ծննդյան ամսաթիվ - է 1981 թվականի հունիս 23
* Ծննդավայր - Միյագի
* Երաժշտական ազդեցությունը - Luna Sea և X Japan

**Րուկա** () () - Թմբկահար

* Ծննդյան ամսաթիվ - է 1979 թվականի հունիս 9
* Ծննդավայր - Տոկիո
* Երաժշտական ազդեցությունը - Boøwy, The Blue Hearts, Luna Sea, Penicillin և Kuroyume

## Սկավառակագրություն
### Ստուդիական ալբոմներ
* 2003 - Ultimate Circus 
* 2004 - Livid
* 2006 - Anima
* 2007 - The World Ruler
* 2008 - Killer Show 
* 2009 - Majestical Parade 
* 2011 - Nightmare
* 2013 - Scums
* 2014 - To Be or Not to Be 
* 2015 - Carpe Diem

## Ծանոթագրություններ

## Արտաքին հղումներ
* Nightmare - MySpace

Կատեգորիա:2000 հիմնադրված երաժշտական խմբեր
Կատեգորիա:Ճապոնական երաժշտական խմբեր
Կատեգորիա:Մետալ երաժշտություն
Կատեգորիա:Մետալ խմբեր
Կատեգորիա:Ռոք խմբեր
Կատեգորիա:Ճապոնական երաժշտություն
Վայր, որի մասին գիտենք միայն մենք

**«Վայր, որը գիտենք միայն մենք» ** (չինարեն՝ 有一个地方只有我们知道), 2015 թվականի չինական ռոմանտիկ դրամա, ֆիլմի ռեժիսորն է Սյու Ժինլեյը։ Ֆիլմի նկարահանումները տեղի են ունեցել Չեխիայի Հանրապետության Պրահա քաղաքում։ Ֆիլմի պրեմիերան տեղի է ունեցել 2015 թվականի փետրվարի 10- ին։

## Սյուժե
Չինական ֆիլմի պատմության կենտրոնում է հայտնվում հասարակ մի գրող Ցզին Տյանը։ «Վայր, որը գիտենք միայն մենք» ֆիլմի հերոսուհին ապրում է բարդ ժամանակահատված, իր կյանքում. փեսացուն նրան թողնում է հարսանիքի ժամանակ։ Ավելի ուշ ճակատագիրը հարվածում է աղջկան ավելի ուժեղ՝ մահանում է նրա սիրելի տատիկը։ Զգալով իրեն ավելորդ այս աշխարհում և ցանկանալով փախչել մենակությունից, Ցզին Տյանը հեռանում է քաղաքից։ Շուտով Ցզին Տյանը որոշում է տեղափոխվել Պրահա։ Այստեղ հերոսուհին կրկին փորձում է վերադարձնել իր կյանքի գույները, նրան նույնիսկ հաջողվում է մի որոշ ժամանակ մոռանալ անցյալի խնդիրները։ Հանգստանալով և ձեռք բերելով ներքին հավասարակշռություն, աղջիկը ծանոթանում է մի հմայիչ տղայի հետ։ Տղայի անունը Փեն Ցզյան է և նա առանց ավելորդ ջանքերի գրավում է հերոսուհու սիրտը։ Ուրախությունից խելագարված՝ նա հասկանում է, որ կրկին ինչ-որ մեկին անհրաժեշտ է. Ցզին Տյանը հանկարծ սկսում է հասկանալ, որ իր կյանքում ամեն ինչ այդքան էլ հեշտ չէ։ Նա սկսում է բացահայտել իր մահացած տատիկի առեղծվածային գաղտնիքը։ Այդ գաղտնիքը կապված է այն ամենի հետ, ինչ հիմա կատարվում է Ցզին Տյանի կյանքում։ Բայց եթե այն ամենը, ինչ նա իմանում է, ճիշտ է, ապա արդյո՞ք աղջիկը իրավունք ունի լինել երջանիկ։ Այդ բարդ հարցին նա պետք է պատասխանի ինքնուրույն։

## Դերերում

## Արտադրություն
Ֆիլմի նկարահանումները սկսվել են 2014 թվականի հունիսին Պրահայում և ավարտվել են 2014 թվականի օգոստոսին։

## Շահույթ
Չինաստանում ֆիլմի շահույթը ցուցադրման առաջին վեց օրերի ընթացքում, կազմել է $ 37,81 մլն։

## Ծանոթագրություններ

## Արտաքին հղումներ
# Patrick Frater (March 2, 2015). . "China Box Office: ‘Man From Macau,’ ‘Wolf Totem’ Hit Top in Second Holiday Week" Variety. Retrieved March 3, 2015.
# Kevin Ma (26 June 2014). "Xu Jinglei begins production on Somewhere" Film Business Asia. Retrieved 26 June 2014.
# Nancy Tartaglione (19 January 2015).  "China Lion Sets ‘Somewhere Only We Know’ & ‘Running Man’ In U.S. – Video" Deadline.com. Retrieved 9 February 2015.
#  "有一个地方只有我们知道 徐静蕾票房目标两个亿" People's Daily. 10 February 2015. Retrieved 9 February 2015.
# "Kris stars in Xu Jinglei’s new film: "Somewhere Only We Know" Sina English. 24 June 2014.
# Clifford Coonan (February 16, 2015).  "China Box Office: Valentine's Day Lifts 'Somewhere Only We Know' Ahead of New Year Face-Off" The Hollywood Reporter. Retrieved February 16, 2015.

Կատեգորիա:2010-ականների ռոմանտիկ դրամա ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Չինական ֆիլմեր
Sugar (երգ, Ռոբին Շուլց)

**Sugar**, գերմանացի DJ և պրոդյուսեր Ռոբին Շուլցի երգը։ Ձայնագրվել է կանադացի երգիչ Ֆրանցիսկո Եթսի մասնակցությամբ։ Գերմանիայում երգը թողարկվել է 2015 թվականի հուլիսի 17-ին։

## Երգացանկ

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Թողարկման պատմություն

## Ծանոթագրություններ

Կատեգորիա:2015 երգեր
Կատեգորիա:2015 սինգլներ
Կատեգորիա:Սինգլներ այբբենական կարգով
Օշ

**Օշ** (,), քաղաք Ղրղզստանի հարավարևմտյան մասում, Օշի մարզում։ Քաղաքը Օշի մարզի կենտրոնն է։ Այն իր մեծությամբ երկրորդ քաղաքն է Ղրղզստանում։

Բնակչությունը 243 300 մարդ է (քաղաքի մշտական բնակչության թիվը ըստ 2015 թվականի հունվարի 1-ի տվյլաների), իսկ շրջանների հետ միասին (11 ենթակա գյուղերի հետ միասին) 270 300 մարդ։

Այն իր բնակչությամբ երկրորդ քաղաքն է Ղրղզստանում։ Շատ հաճախ քաղաքը անվանում են «Հարավային մայրաքաղաք»։

## Բնակչություն
Օշը իր բնակչությամբ երկրորդ քաղաքն է Ղրղզստանում՝ Բիշքեքից հետո։ Այն Կենտրոնական Ասիայի խոշոր քաղաքներից մեկն է։ 2015 թվականի հունվարի 1-ի տվյալներով քաղաքի բնակչությունը կազմում է 243 300 մարդ։ Օշը ունի իրեն ենթական 11 գյուղ (Ալմալիկ, Արեկ, Գուլբար Տոլոյկոն, Ջափալակ, Կենեշ, Կերմե Տօօ, Օզգյուր, Օրկե, Պյատիլետկա, Տոլոյկոն, Տեեկե)՝ ընդհանուր առմամբ 27 000 բնակչությամբ։ Տարածքը կազմում է 182 քառ. կմ։ Քաղաքի բնակչության մեծամասնությունը ուզբեկներ են։

Բացի ուզբեկներից (48 %) և ղրղզներից (43 %), օշում բնակվում են նաև ռուսներ, թուրքեր, թաթարներ, ույղուրներ, տաջիկներ, ադրբեջանցիներ և այլ ազգությունների ներկայացուցիչներ։

## Քույր քաղաքներ
*  Սանկտ Պետերբուրգ, Ռուսաստան 
*  Նովոսիբիրսկ, Ռուսաստան 
*  Սինին, ՉԺՀ 
*  Կաշգար, ՉԺՀ 
*  Ուրումչի, ՉԺՀ 
*  Ստամբուլ, Թուրքիա 
*  Մանիսա, Թուրքիա 
*  Յոզղատ, Թուրքիա 
*  Ամասիա, Թուրքիա 
*  Խուդջանդ, Տաջիկստան

## Ծանոթագրություններ

## Արտաքին հղումներ

Կատեգորիա:Ղրղզստանի քաղաքներ
Կատեգորիա:Մետաքսի ճանապարհի բնակավայրեր